Q=5	C=5	SS=0	LS=0	PS=0	DC=0	LC=0	SD=0	BS=2	G0=15	G1=10	G2=4	DLID=ber_Latn	BODY=Asemmezday jar Murakuc ed Dzayer ed Tunes (مقال باللغة الأمازيغية: مقارنة بين المغرب والجزائر وتونس) – بوابة أزغنغان الأخبارية Segangan.Net\n28 أبريل 2018 22:47\nTimura ya msebḍant jar-asent es yibuda isertanen ed yinagrawen isertanen aha idamsanen. Macayella waṭṭas ay ten yesmunan: tamagit Tamaziɣt, amezruy, tutlayin en Tmaziɣt ed Eddarija, timukras tidamsanin aha timettiyanin.\nMurakuc yessajja ɣef Yilel Agrakal ed Ugaraw Aṭlasyan es yijen weftas dey-s3119 kilumiter en tuzgert.\nAnezwi Agrakal yettnumul es tegrest yemludan ay deg dd-iweṭṭa wenẓar. Aha deg yidurar ed tmura timattayin ed tfuɣalin iweṭṭa-dd wedfel. Deg unebduyettili waṭṭas (bahra, kigan) en wezɣal ed tirɣi.\nAgafa en Murakuc ed Dzayer ed Tunes yella di-s waṭṭas en taganin ed yizaɣaren izeyzawen. Zeg wakudaqbur la llan yimeksawen ttrasen aywalen nsen di tmura ya tizeyzawin. Tadamsa en tkassawttirar ict (yat) twala d-tameqqṛantdi tneflittadamsant en yimezdaɣ en Tamazɣa tagafayt.\nDeg yineẓrofen yellawaṭṭas imeksawen Iẓnagen ed Yimuhaɣay ikessan ileɣmanaha tteddaren yut tudert en yinig ed ugaji. Maca aṭṭas di-sen zeddɣen deg yiɣeṛman ed yiẓnigen.\nUrd (maci) akk timura oneẓrof dlantes yijdi (igidi, amlal). Aṭṭas en tmura deg oneẓrof waxxa uzɣent ɣemmyen deg-sent yicakanam wari ed kra isekla am tezdayin. Aha zeddɣen deg yineẓrofen kigan (aṭṭas) en medden. Kra en tikkal ttekken deg yineẓrofen yisaffan (iɣeẓran) aha llan dey-senwanuten ed yiẓnigen izeyzawen ed yigelmamen en waman imiẓiḍen.\nEs umedya, tamnaḍtTamurakucant en Zagura (Tazagurt) d-tamnaḍt taneẓrofantmaca zeddɣen dey-s 290.000 (sent en tmaḍ ed tẓamraw igiman) imezdaɣ aha tella dey-s tkerza.\nZeg yidurar a ay dd-tteffɣen yiɣeẓran ed yisaffen akk am Melwect, Lukus, Sbu, Wansifen (Umm Errbiɛ), Tansift, Sus,Masset, Dradi Murakuc, ed Clef ed Yesser di Dzayer.\nOṭṭon imezdaɣ en Murakucyiweḍ (yelkem) ar 35 ugendid deg useggʷas en 2018 (sin igiman ed mraw-ed-tam).\nIɣṛem (aɣṛem) ameqqṛan akk en Murakuc d-Anfa ay yellan d-tazoẓẓent tadamsant nnes. Anfa la yella d-ijen yiɣṛem d-ameẓẓyan aṭṭas ɣef Meknas ed Meṛṛakec ed Fas ed Wejda. Maca deg wakud en usehresAfṛansis-Aseppanyo yemɣeṛ Anfa ar ami yedwel d-iɣṛem ameqqṛan akkdi Murakuc minzi (acku) tamguri tegma dey-s aṭṭas. Aɣṛem en Anfa ila asagen ameqqṛan akk ed unafag ameqqṛan akk en Murakuc.\n60% en yisawuren ed yisikʷnan en Murakuc llan di Anfa. Es uyenni yettɣima Anfa isettef-dd imawuren ed yimahalen ed tedrawin ed tebzarinɣer-s aha es uyenni Anfa imeqqaṛugar en yiɣeṛman yaḍnin.\nAseggʷas en 2019, llant tagguninad dey-s taweḍ tigmi tadamsant en Murakuc 4%. Di Dzayer ad tili 2,7%. Di Tunes ad tili 2,9%.\nAsirew amuran azeyza(S.M.Z.) d-ayen tessirewkra en tmurt di tkerza nnes ed temguri nnes ed tdamsa nnes deg yun (ijen) useggʷas. Es tutlayt Tinglizt qqaṛen as: GDP (Gross domestic product).\nAsirew amuran azeyza en Dzayer di 2017 yiweḍ ar175 melyaṛ dollar (nominal GDP) niɣ 629 melyaṛ dollar (PPP).\nImḍanen azeg Wefniq Agramuran en Wedrim (FGD).\n– Asekki en yidrimenzɣer yimezwag izeddɣen di Oṛoppa ed Amirika ed Kanada.\nTadamsa en Dzayer tbedd deg wezyen nnes ameqqṛan ɣef uzenzi en ofetṛoled ugaz agaman, maca aṭṭas ttmuzulen di tkerza ed temguri tufsist.\nDi Murakuc ina d-oṭṭonen imezdaɣ disimraw-ed-semmus (25) iɣeṛman imeqqṛanen guncek tiṭṭant en 2014: